༈ འཁོན་ལུགས་སློབ་དཔོན་གྱི་རྣམ་ཐར་རྒྱ་འབགས་བོད་འབགས་སམ་རྒྱ་འབྲམ་བོད་འབྲམ་དུ་གྲགས་པ་ འདི་ས་སྐྱའི་ཕུན་ཚོགས་ཕོ་བྲང་གི་དཔེ་དང་གསང་སྔགས་ཆོས་གླིང་གི་དཔེ་ཞེས་སི་ཏུ་ཆོས་ཀྱི་རྒྱ་མཚོའི་དཔེ་ཐོ་ལས་འབྱུང་ངོ་། ། དང་། གུ་རུའི་རྣམ་ཐར་དུམ་པ་གཉིས། ཆ་རུ་ཉི་མ་གྲགས་པས་མཛད་པ། གུ་རུའི་རྣམ་ཐར་པདྨ་ཤེལ་ཕུག་མ། གཏེར་སྟོན་ར་མོ་ཤེལ་སྨན་གྱི་གཏེར་མ། གུ་རུའི་རྣམ་ཐར་ཞྭ་ལྷ་ཁང་མ། ལྡང་མ་ལྷུན་གྱི་རྒྱལ་མཚན་གྱིས་མཛད་པ། གུ་རུ་པདྨའི་རྣམ་ཐར་རྒྱས་པ་དུམ་པ་གཅིག གཡུ་རུ་སྟོན་ཤཱཀ་གིས་མཛད་པ། གུ་རུ་པདྨའི་རྣམ་ཐར་རྒྱས་བསྡུས་གཉིས། ལྷ་བཙུན་ནམ་མཁའ་འཇིགས་མེད་ཀྱིས་མཛད་པ། གུ་རུའི་བཀའ་ཐང་དུམ་ཆུང་གཅིག ཨ་ཡ་བོན་པོས་མཛད་པ། གུ་རུའི་བཀའ་ཐང་འུ་ཤང་རྡོ་གདན་མ། གཏེར་སྟོན་ལྷ་བཙུན་སྔོན་མོའི་གཏེར་མ། གུ་རུ་པདྨའི་རྣམ་ཐར། མཚན་མི་གསལ། བལ་པོའི་སློབ་དཔོན་གཙུག་ལག་དཔལ་དགེས་མཛད་པ། གུ་རུའི་རྣམ་ཐར་དུམ་ཆུང་གཅིག ཁྱུང་པོ་དཔལ་དགེས་མཛད་པ། གཞན་ཡང་གནུབས་སྟོན་གྱིས་མཛད་པའི་རྣམ་ཐར་སྣུབས་བསྒྲིགས་མ་ཆེ་བ། སྣུབས་རྒྱལ་སྲས་ཀྱིས་མཛད་པའི་སྣུབས་བསྒྲིགས་མ་ཆུང་བ། མངའ་རིས་པཎ་ཆེན་གྱིས་མཛད་པའི་གུ་རུའི་རྣམ་ཐར། བ་མཁལ་སྨུག་པོའི་གཏེར་མའི་ལུགས་ཀྱི་གུ་རུའི་རྣམ་ཐར། སློབ་དཔོན་ལང་ལྷག（ལང་ལབ） སྟོན་པས་མཛད་པའི་རྡོ་རྗེ་ཕུར་པའི་བསྟོད་འབུམ་དུ་གྲགས་པའི་རྣམ་བཤད་ངོ་མཚར་ཅན་རྣམས་དང་། གསང་སྔགས་འཛིན་པ་དཔལ་ལྡན་རྡོ་རྗེ་རྒྱལ་མཚན་གྱིས་མཛད་པའི་སྣ་ནམ་ལུགས་ཀྱི་བཤད་འབུམ་རྡོ་རྗེ་དོན་གསལ། འོ་བྲན་དཔལ་གྱི་གཞོན་ནུས་མཛད་པའི་ཕུར་པའི་སྟོང་ཐུན། སློབ་དཔོན་པདྨས་མཛད་པའི་གཙུག་ལག་ཁང་རྙིང་པ་བཞེངས་པའི་གསོ་ཐབས་བསྟན་པ། བསམ་ཡས་བཞེངས་དུས་སྤྲུལ་པའི་བཟོ་ཆེན་རྣམས་ཀྱི་བཞེད་པ་དང་རྟེན་འབྲེལ་གྱི་བཀོད་པ་བསྟན་པ་བཟོ་གནས་འཕྲུལ་གྱི་མེ་ལོང་ （འདི་གཉིས་ཀུན་མཁྱེན་ཀློང་ཆེན་པས་མཛད་པའི་ཞྭ་པདྨ་དབང་ཆེན་གྱི་དཀར་ཆག་གཙིགས་ཀྱི་ཡི་གེ་ཞིབ་མོར་བཀོད་པ་ལས་འབྱུང་ཡང་ད་ལྟ་དཔེ་རྒྱུན་ཡོད་མེད་མ་འཚལ། ）བཅས་དང་། ཞར་བྱུང་ཐིག་པར་རྟ་ཆེ་ཆུང་དང་། བཀས་བཅད་འབྲིང་པོ། ཁམས་པ་སེང་གེའི་མདོ་ཁམས་སྨད་ཀྱི་ཆོས་འབྱུང་། སྨྲི་ཛྙཱ་ན་ཀཱིར་ཏིའི་（ སྨྲྀ་ཏི་ཛྙཱ་ན་ཀིརྟིའི་） དྲི་བའི་ཐེ་ཚོམ་བཅད་པའི་ལོ་རྒྱུས་ཆེན་མོ། ཁུ་སྟོན་བརྩོན་འགྲུས་གཡུང་དྲུང་གིས་མཛད་པའི་ལོག་ནོན་ཆེན་པོ་དང་ཞེ་ས་དགུ་ཕྲུགས་སོགས་གསུང་གང་རྙེད། འདི་རྣམས་ཀྱི་དཔེ་གཟིགས་མྱོང་མཁན་རེ་མཆིས་ན་ཡིག་ཆ་དེ་དག་གི་འདྲ་བཤུས་རེ་བླུ་ཐབས་གནང་བའི་མཐུན་རྐྱེན་སྒྲུབ་པའམ། ཡང་ན་བསྐྱར་དཔར་བགྱིད་ཐབས་མཛད་པའི་བདག་རྐྱེན་སྩོལ་བའི་རེ་བ་ནན་ཏན་དུ་ཞུ་བ་ལགས།